Hraðakstur á Vesturlandsvegi í Reykjavík Brot 84 ökumanna voru mynduð á Vesturlandsvegi í Reykjavík í dag . Fylgst var með ökutækjum sem var ekið Vesturlandsveg í vesturátt , að Höfðabakka . Á einni klukkustund , eftir hádegi , fóru 1.182 ökutæki þessa akstursleið og því óku allnokkrir ökumenn , eða 7% , of hratt eða yfir afskiptahraða . Meðalhraði hinna brotlegu var 93 km/klst en þarna er 80 km hámarkshraði . Sá sem hraðast ók mældist á 106 . Vöktun lögreglunnar á Vesturlandsvegi er liður í umferðareftirliti hennar á höfuðborgarsvæðinu , en þess má geta að skýjað og blautt var á meðan hraðamælingunni stóð .